paragraph_text: Rudolf Wolf (Fällanden, 7. srpnja 1816. – Zürich, 6. prosinca 1893.), švicarski astronom i povjesničar astronomije. Bio je profesor astronomije na Sveučilištu u Zürichu, ravnatelj zvjezdarnice u Bernu. Na temelju povijesnih podataka bilježenih od 1610. otkrio je povezanost Sunčevih pjega i poremećaja Zemljina magnetskoga polja (1852.). Uveo je kvantitativni opis Sunčeve aktivnosti, koji je po njem nazvan Wolfovim relativnim brojem pjega.<ref> Wolf, Rudolf,, "Hrvatska enciklopedija", Leksikografski zavod Miroslav Krleža, www.enciklopedija.hr, 2015.